જીએસટી અને મોંઘવારીને કારણે આ વખતે પતંગોના ભાવ આસમાને આંબી ગયા હતા, તો દોરી પણ એટલી જ મોંઘી હતી. જેને કારણે લોકોએ માત્ર બાળકોને ખુશ રાખવા પૂરતી ખરીદી કરી હતી. પતંગ બજારોમાં પણ પહેલા જે પતંગની કોડીઓની કોડીઓ ખરીદાતી હતી, તેને બદલે લોકો ચાર-પાંચ કોડી ખરીદી સંતોષ માની લીધો હતો. તેને બદલે બાળકો માટે ચશ્મા, ટોપી, પીપૂડા, દૂરબીન અને ગેસના ફુગ્ગા જેવી ખરીદીઓ વધુ થઈ હતી. જોકે, જે લાકો પતંગના શોખીનો છે તેમને તો મોંઘવારી પણ રોકી શકી ન હતી. પણ, આવો વર્ગ ઘણો ઓછો જોવા મળ્યો. ઉત્તરાયણના દિવસે લોકો ધાબા પર પતંગ ઉડાડવા કરતા નાસ્તા-પાણી કરતા અને મોજ-મસ્તી કરતા વધુ જોવા મળ્યા.